OpenLLM-France/wikimedia huggingface dataset:
# Andreas Stauff

Andreas Stauff (Frechen, Rin del Nord-Westfàlia, 22 de gener de 1987) és un ciclista alemany, ja retirat, que fou professional del 2007 al 2015. És fill dels també ciclistes Beate Habetz, campiona del món de carretera el 1978, i Werner Stauff, campió alemany amateur en ruta el 1986.
El bon paper que va fer al Tour de l'Avenir de 2009 li va permetre fitxar pel Quick Step l'any següent. El 2012 fitxà pel Team Eddy Merckx-Indeland i el 2013 pel MTN Qhubeka, equips on no va aconseguir resultats destacats. El 2019 passà a exercir de director esportiu de l'equip Lotto-Kern-Haus.

## Palmarès

* 2008
** Vencedor d'una etapa de la Volta a Brandenburg
* 2009
** Vencedor d'una etapa del Tour de l'Avenir i 1r a la classificació per punts.
** Vencedor de 2 etapes de la Volta a Turíngia

### Resultats a la Volta a Espanya

* 2010. 145è de la classificació general

## Referències

* ↑ Archives, Cycling. «Andreas Stauff» (en anglès). [Consulta: 27 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Andreas STAUFF» (en italià). [Consulta: 27 desembre 2022].
* ↑ «Stauff wird Sportlicher Leiter bei Lotto - Kern Haus | radsport-news.com». [Consulta: 27 desembre 2022].
* ↑ «Team Lotto - Kern Haus». UCI.org. Union Cycliste Internationale. Arxivat de l'original el 27 February 2021. [Consulta: 27 febrer 2021].

## Enllaços externs

* Fitxa a sitiodeciclismo.net
# Liútikh

Liútikh - Лютых (rus) - és un khútor del krai de Krasnodar, a Rússia. Es troba a la vora dreta del riu Kirpili. És a 10 km al sud de Timaixovsk i a 53 km al nord de Krasnodar.
Pertany al khútor de Tantsura-Kramarenko.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Història de la vila a la pàgina web del municipi Arxivat 2014-08-12 a Wayback Machine. (rus)
* Mapa topogràfic a maps.vlasenko.net (rus)
# Lloret ratpenat de casquet blau

El lloret ratpenat de casquet blau (Loriculus galgulus) és una espècie d'ocell de la família dels psitàcids que habita en boscos i medi urbà de la Península Malaia, Sumatra i Borneo.
# Lloret ratpenat de Sulawesi petit

El lloret ratpenat de Sulawesi petit (Loriculus exilis) és una espècie d'ocell de la família dels psitàcids que habita en zones boscoses i manglars de Sulawesi.
# Lloret ratpenat de l'illa Flores

El lloret ratpenat de l'illa Flores (Loriculus flosculus) és una espècie d'ocell de la família dels psitàcids que habita la selva humida de Flores, a les illes de la Sonda.
# Llista de personatges, objectes i llocs de la mitologia germànica
## Personatges
### Déus i deesses

* Odin és el déu principal del panteó germànic, net de Buri, fill de Bor i Bestla
* Norna són tres germanes anomenades Urd (el que ha succeït), Verdandi (el que està succeint) i Skuld (el que succeirà).
* Asa és un prefix en forma genitiva del mot Áss que serveix per indicar la pertinènça d'un déu al clan diví dels Aesir.
* Heimdall
* Buri
* Bor és el fill de Buri, el qual es va casar amb Bestla i va tenir Odín, Vili i Ve.
* Herecura
* Hludana
* Thor
* Loki

### Gegants

* Bergelmir
* Bestla
* Ymir

### Humans i herois

* Ask i Embla
* Adils
* Aun rei llegendari
* Berserker
* Bödvar Bjarki
* Domalde.
* Domar
* Dyggve.
* Fafnir, un nan.
* Harald Hildetand.
* Ingjald.
* Ivar Vidfamne.
* Ohthere, rei semihistòric de Suècia.
* Ragnar Lodbrok
* Shieldmaiden
* Skirnir
* Skjöld, rei llegendari
* Sigmund
* Sigurd
* Sigurd Ring
* Starkad, heroi llegendari
* Veleda

## Animals

* Auðumbla, vaca del gegant Ymir.
* Fenrir
* Jörmungand
* Hugin i Munin
* Ratatösk
* Skoll

## Altres éssers

* Alebarich
* Draugr
* Fenrisulfr
* Geri i Freki
* Goin
* Graback
* Grafvolluth
* Gultopp
* Hati
* Hatri
* Moin
* Les Nornes
* Nidhogg
* Níðhöggr
* Ratatosk
* Sleipnir
* Skoll
* Tanngrisnir i Tanngnjóstr
* Valiquíries
* Yggdrasil.

## Mons i localitzacions

* Álfheim
* Asgard
* Bifröst
* Bilskirnir
* Breidablik
* Egil One-Hand
* Elivagar
* Fyris Wolds
* Gandvik
* Ginnungagap
* Hel
* Hlidskjalf
* Hvergelmir
* Jötunheimr
* Leipter River
* Kormet
* Midgard
* Muspelheim
* Náströnd
* Niðavellir
* Niflheim
* Ormet
* Reidgotaland
* Slidr River
* Svartálfaheim
* Utgard
* Valhalla
* Vanaheim
* Vimur
* Yggdrasil

### Rius

* Leipter.
* Slidr.
* Vimur.

## Esdeveniments

* Fimbulvetr
* Ragnarök

## Objectes

* Balmung
* Brisingamen
* Draupnir
* Dromi
* Eitr
* Mjolnir
* Skíðblaðnir
* Gram
* Gungnir
* Tyrfing
* Pou d'Urd (vegeu Urd).
# Lothar H. Wieler

Lothar H. Wieler (Beuel, 8 de febrer de 1961) és un veterinari alemany, especialista en microbiologia. Des de març del 2015, és president de l'Institut Robert Koch (RKI), la institució federal Alemanya encarregada del control i prevenció de malalties. En aquesta funció, va assolir una reputació nacional durant la pandemia del Coronavius del 2020, informant periòdicament de l'evolució del coronavirus. Va estudiar veterinària a la Universitat Lliure de Berlín i a la Universitat de Múnic, on es va doctorar. Després de desenvolupar activitat professional i acadèmica a Ulm, Múnic i Giessen, on es va concentrar en malalties infeccioses i en higiene animal, va ser professor de microbiologia i epi­zoòtia en la Universitat Lliure de Berlín.

## Referències

* ↑ López, María-Paz. «La veu reposada d'un veterinari al capdavant de l'Institut Robert Koch» p.6. La Vanguardia, 12-05-2020. [Consulta: 12 maig 2020].

## Enllaços externs

* «Bibliografia relacionada amb Lothar H. Wieler» (en alemany). Al catàleg de la Biblioteca Nacional d'Alemanya.
# Luci Furi Medul·lí (tribú dues vegades)

Luci Furi Medul·lí (en llatí: Lucius Furius Sp. F. L. N. Medullinus) va ser un militar i magistrat romà. Era fill d'Espuri Furi Medul·lí, tribú l'any 400 aC. Formava part de la gens Fúria, i de la família dels Medul·lí, d'origen patrici.
Va ser elegit dues vegades tribú amb potestat consolar, la primera vegada l'any 381 aC quan va dirigir la guerra contra els volscs juntament amb Marc Furi Camil. Els volscs el van derrotar perquè va actuar amb imprudència, i va haver de ser rescatat per Camil. En la següent campanya, el 370 aC va ser magister equitum de Camil, que el va cridar al seu costat. Finalment va ocupar el càrrec de censor l'any 363 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1005.
# Luco de Bordón

Luco de Bordón és una població al municipi de Castellote, al Maestrat aragonès. Localitat situada a 811 metres d'altitud a la Sierra de Bordón, administrativament pertany a la província de Terol, en el límit amb el País Valencià, comunicat amb el municipi de Villores per la carretera CV-119 (província de Castelló) i TE-8402 (província de Terol) que travessa els dos pobles. El nucli de Luco de Bordón és construït sobre un cim i mig voltat per un barranc, prop del riu Bordón, afluent del riu Guadalop. Distant aproximadament uns 20 km de Castellote per la carretera A-226 i a 4,5 km del municipi de Bordón (40° 42′ 05″ N, 0° 17′ 42″ O﻿ / ﻿40.70146°N,0.29496°O﻿ / 40.70146; -0.29496).

## Història

El topònim Luco deriva del llatí Lucus, en general "boscúria, forest, arbreda", Servi Maure Honorat defineix lucus com "un gran nombre d'arbres amb un significat religiós". El 4 de gener del 1282 els Templaris concedeixen carta de poble a Luco i altres poblacions properes. El 1317 la Bailía de Castellote, a la qual pertanyia Luco de Bordón, va passar a l'Orde de Sant Joan de Jerusalem, posteriorment anomenada Orde de Malta.
El 1972 el poble s'incorpora al municipi de Castellote per la pèrdua de població resident. En el cens de població del 2011 Luco tenia 7 habitants, el 2004 de 14, en els censos anteriors de 1950 i de 1900 la població era de 359 i 672 habitants respectivament. El gentilici dels seus habitants és luquero/a.

## Llocs d'interès i patrimoni

El seu nucli antic és dominat des de dalt d'un pujol per l'ermita del Calvari i entre alguns bons exemples d'arquitectura popular aragonesa conservada destaquen particularment la Plaça Major, de traçat irregular, amb l'Ajuntament amb la típica estructura aragonesa de l'Edat Moderna i l'Església de San Juan Bautista, datada a començaments del segle xvii, de transició del gòtic-renaixentista al barroc.
En un paratge natural a uns 3 km del poble hi ha l'Ermita de la Verge del Pilar, d'antiga tradició en romeries, s'hi arriba per camins des de Luco de Bordón i des del veí municipi de Bordón. Propers també a Luco de Bordón hi ha els poblets de Torremocha, a 8 km del nucli de Luco, actualment deshabitat i que va estar vinculat al poble, i Los Alagones.

## Referències

* ↑ «Web Ajuntament de Castellote (Aragó)». Arxivat de l'original el 2013-06-08. [Consulta: 5 abril 2013].
* ↑ «Bailía de Castellote». Arxivat de l'original el 2016-03-03. [Consulta: 7 abril 2013].
* ↑ «Història de Luco de Bordón». Arxivat de l'original el 2007-07-01. [Consulta: 5 abril 2013].
* ↑ «Població de Luco». Arxivat de l'original el 2013-03-16. [Consulta: 6 abril 2013].
* ↑ «Detalls Luco de Bordón». Arxivat de l'original el 2013-06-06. [Consulta: 6 abril 2013].

## Enllaços externs

* Luco de Bordón Arxivat 2007-07-01 a Wayback Machine.
* http://www.lucodebordon.es Arxivat 2013-06-05 a Wayback Machine.
* Web de Luco de Bordón Arxivat 2008-06-20 a Wayback Machine.
* Web oficial de l'Ajuntament de Castellote Arxivat 2013-06-08 a Wayback Machine.
# Lloro frontvermell

El lloro frontvermell (Poicephalus gulielmi) és una espècie d'ocell de la família dels psitàcids que habita els boscos de Libèria, Costa d'Ivori, Ghana, Camerun, Guinea Equatorial, el Gabon, República del Congo, República Centreafricana, nord i nord-est de la República Democràtica del Congo, Uganda, Kenya, nord de Tanzània, nord d'Angola i sud de la República Democràtica del Congo.
# Lloro galtadaurat

El lloro galtadaurat (Pyrilia barrabandi) és una espècie d'ocell de la família dels psitàcids que habita bosc i selva humida del sud-est de Colòmbia, sud de Veneçuela, est de l'Equador i del Perú, nord de Bolívia i oest de l'Amazònia del Brasil.
# Lokisara

Lokisara o Lokissara fou rei de Polonnaruwa (1210-1211). Era un experimentat i vell guerrer però sembla que no estava relacionat amb la dinastia regnant a Ceilan.
Va arribar a l'illa amb un exèrcit reclutat a l'Índia i va derrotar les forces reials de la reina Lilavati i el general Camanakka a Polonnaruwa i es va proclamar rei.
Al cap de nou mesos Lokissara fou derrotat (potser també mort) pel comandant en cap de l'exèrcit Parakrama, que va restaurar al tron a la reina Lilavati.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Los surcos del azar

Los surcos del azar és una novel·la gràfica de Paco Roca publicada el 2012 per l'editorial basca Astiberri. Reconstrueix la història de la 9a Companyia Blindada, la popular divisió de l'exèrcit de la França Lliure durant la Segona Guerra Mundial formada per republicans espanyols. El títol fa referència a un poema de la unitat Proverbios y cantares del llibre Campos de Castilla d'Antonio Machado:
| « | ¿Para qué llamar caminos a los surcos del azar?... Todo el que camina anda, como Jesús, sobre el mar. | » |

## Creació

Paco Roca va conèixer la història de la 9a Companyia Blindada el 2008, en un acte a l'Institut Cervantes de París on va tenir lloc la presentació un llibre d'Evelyn Mesquida sobre la popular divisió d'infanteria. En aquest acte va establir contacte amb dos ancians que de joves havien format part de La Nueve.
Va dedicar gairebé tres anys a documentar-se i planificar la plasmació de la història de la 9a Companyia Blindada en vinyetes, comptant amb la col·laboració de l'historiador Robert S. Coale. El projecte va finalitzar el 2013 amb la publicació d'una novel·la gràfica de 328 pàgines, l'obra més extensa de l'autor fins aleshores.
Després d'haver publicat El Faro (2004) i El ángel de la retirada (2010), Los surcos del azar representava la tercera obra amb la qual Paco Roca abordava la Guerra Civil espanyola com a tema central en les seves històries. Les seves obres es sumaven així a la darrera tendència que el còmic espanyol manifestava per a rememorar el recent passat bèl·lic d'Espanya, amb publicacions com 36-39 Malos tiempos (2007-2008), Les serps cegues (2008), El arte de volar (2009), Nuevas Hazañas Bélicas (2011-2012), Un médico novato (Sento Llobell, 2013) o División azul (Fran Jaraba, 2013), totes elles centrades en la guerra civil espanyola com a tema principal.

## Palmarès i crítica

* Millor còmic publicat a Espanya el 2013 segons una enquesta del diari El País entre els seus lectors.
* Millor obra del Saló Internacional del Còmic de Barcelona de 2014.

## Multimèdia

* Manel Gimeno parla sobre Los surcos del azar i de Un médico novato a la presentació conjunta a València, 11 de desembre de 2013.
* Paco Roca al mateix acte, sobre la seua novel·la.

## Referències

* 1 2 Terrasa, Rodrigo (24/11/2013). Perdidos en las trincheras, El Mundo (castellà)
* ↑ EFE (26/11/2013). 'Los surcos del azar', la última novela gráfica de Paco Roca, Las Provincias. (castellà)
* ↑ Martínez, Cristina (27/11/2013). Paco Roca se embarca en el Stanbrook, "Información" (castellà)
* ↑ Abella, Anna (07/12/2013). La memoria en viñetas de la guerra civil, El Periódico (castellà)
* ↑ Riaño, Peiro H. (05/01/2014). El cómic no olvida, El Confidencial (castellà)
* ↑ Pons, Álvaro (18/12/2013). Mejor cómic del año, según los lectores de EL PAÍS: Los surcos del azar, de Paco Roca, "El País". (castellà)
# Lythrurus bellus

Lythrurus bellus és una espècie de peix cipriniforme de la família dels ciprínids que es troba a Alabama i Mississipi (Estats Units).
Els mascles poden assolir els 7,5 cm de longitud total.

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
# Lluís Jover i Nunell

Lluís Jover i Nunell (Barcelona, 22 d'octubre de 1890 - 6 d'abril de 1984) fou un advocat i polític català.

## Biografia

Va néixer al carrer Ausiàs March de Barcelona, fill de Víctor Jover i Castells i de Bonaventura Nunell i Planas, ambdós naturals de Barcelona.
Llicenciat en dret, milità inicialment en la Lliga Regionalista, que després abandonà per a militar inicialment en Acció Catalana Republicana, amb la que fou candidat a les eleccions generals espanyoles de 1931, i després en Unió Democràtica de Catalunya. Tanmateix, com a membre de l'Institut Agrícola Català de Sant Isidre es passà a la CEDA arran el conflicte per la Llei de Contractes de Conreu i els fets del sis d'octubre de 1934. El 1935 fou nomenat conseller de governació de la Generalitat de Catalunya i fou candidat de la CEDA fins al Front Català d'Ordre a les eleccions generals espanyoles de 1936, però no fou escollit.
En esclatar la guerra civil espanyola aconseguí fugir de Barcelona i passà a la zona de govern de Burgos, on col·laborà amb les autoritats franquistes.
Es va casar amb Mercè de Dorda i Domènech. Fills seus són els esportistes Manuel i Víctor Jover de Dorda.

## Referències

* 1 2 Registre de Naixements de l0'Ajuntament de Barcelona, any 1890, número de registre 5282.
* 1 2 «Necrològiques - Lluís Jover i Nunell». La Vanguardia, 08-04-1984, pàg. 28.
* ↑ Els Diputats Catalans a Les Corts Constituents Republicanes, 1931-1933 per Arnau González i Vilalta p. 74
* ↑ «Lluís Jover i Nunell». Gran Enciclopèdia Catalana. Barcelona: Grup Enciclopèdia Catalana.
* ↑ Història agrària dels Països Catalans, Volum 4 per Emili Giralt i Raventós, Josep M. Salrach i Marés i Maria del Tura Bolòs, p. 593
# Louis Fenton

Louis Fenton (nascut el 3 d'abril de 1993) és un futbolista neozelandès que actualment juga com a centrecampista pel Wellington Phoenix de l'A-League.

## Trajectòria esportiva

Fenton començà la seva carrera esportiva com a futbolista de l'equip juvenil del Team Wellington. Amb l'equip juvenil va estar-hi fins al juliol de 2011, data en què fou ofert un contracte per l'equip professional del Team Wellington.
Va debutar pel Team Wellington en un partit contra l'Otago United el 23 d'octubre de 2011 i uns mesos després, el 15 de gener de 2012, Fenton va marcar el seu primer gol per l'equip en un partit contra el Hawke's Bay United. Al llarg de la temporada en la lliga ha jugat en 12 partits i ha marcat 8 gols, essent així dels màxims golejadors aquella temporada. A més, aquella temporada la Federació de Futbol de Nova Zelanda el va anomenar com a part de l'equip del mes de la lliga en els mesos de desembre/gener i febrer.
El 19 de setembre de 2012 va ser anunciat que Fenton fou fitxat per part del Wellington Phoenix, l'únic equip neozelandès en la lliga australiana A-League. El contracte fou acordat d'ésser per una durada de tres anys.

## Palmarès

* Copa White Ribbon (1): 2011-12.

## Referències

* ↑ (anglès) «Player Profile – Louis Fenton». TW.org.nz. [Consulta: 25/03/2012.]
* ↑ (anglès) «Louis Fenton – Player profile». Transfermarkt.co.uk. [Consulta: 25/03/2012.]
* ↑ (anglès) «Louis Fenton – Player changes, player transfers». Transfermarkt.co.uk. [Consulta: 25/03/2012.]
* ↑ (anglès) Russell, Cameron: «Wellington fightback to secure point». Campionat de Futbol de Nova Zelanda. [Publicació: 23/10/2011.] [Consulta: 25/03/2012.]
* ↑ (anglès) Gearey, David: «Fenton to the fore in Wellington win Arxivat 2012-03-22 a Wayback Machine.». Campionat de Futbol de Nova Zelanda. [Publicació: 15/01/2012.] [Consulta: 25/03/2012.]
* ↑ (anglès) «Louis Fenton – Special matches». Transfermarkt.co.uk. [Consulta: 25/03/2012.]
* ↑ (anglès) «Louis Fenton – Performance data – 11/12». Transfermarkt.co.uk. [Consulta: 25/03/2012.]
* ↑ (anglès) «Canterbury dominate ASB monthly awards». Campionat de Futbol de Nova Zelanda. [Publicació: 09/02/2012.] [Consulta: 09/02/2012.]
* ↑ (anglès) «Chris Bale named ASB Player of the Month». Campionat de Futbol de Nova Zelanda. [Publicació: 08/03/2012.] [Consulta: 08/03/2012.]
* ↑ (anglès) «Louis Fenton signs professional contract». Stuff.co.nz. [Publicació: 19/09/2012.] [Consulta: 19/09/2012.]

## Vegeu també

* El futbol a Nova Zelanda

## Enllaços externs

* (anglès) Informació i estadístiques de Louis Fenton a transfermarkt.co.uk
# Lo Corral (Torallola)

Lo Corral és un indret del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Torallola.
Està situat al sud-est de Torallola, al nord del Serrat de Castellets i al sud de la partida de les Saülls, a la dreta del barranc de Saülls i al sud-est de les partides de la Rourera i lo Tros.

## Enllaços externs

* Institut Cartogràfic de Catalunya; cal fer dos passos d'aproximació
# Lo Corral de Cinto

Lo Corral de Cinto és un indret i partida del terme municipal de Castell de Mur, dins de l'antic terme de Mur, al Pallars Jussà, en terres de l'antic poble de Puigmaçana.
Està situada a ponent de Puigmaçana, a la part occidental de la Serra de Cinto, en el seu vessant meridional. Incloïa, a la seva part sud-oest, el Corral de Cinto.

## Enllaços externs

* Institut Cartogràfic de Catalunya
# Lòtids

Elslòtids (Lotidae) són peixos normalment marins de l'ordre dels gadiformes. El seu nom procedeix de Lota. Antigament s'aplegava en la família dels bacallans-.
Tenen entre una i tres aletes dorsals, però solament una aleta anal; sempre presenten barbes en el mentó, d'on procedeix el nom comú de moltes d'aquestes espècies.
Gairebé tots són peixos marins que habiten en rius circumpolars del nord, essent Lota lota el sol membre de la família que és d'aigua dolça.

## Gèneres i espècies

Encara que segons ITIS no existeix aquesta família i la inclou dins de la família Gadidae, segons FishBase és una família independent, en la qual hi ha un total de 23 espècies vàlides, agrupades en 6 gèneres:
* Gènere Brosme (Oken, 1817)
** Brosme brosme (Ascanius, 1772) - Brosmi
* Gènere Ciliata (Couch, 1832)
** Ciliata mustela (Linnaeus, 1758) - Mare anguila? o Mollareta?.
** Ciliata septentrionalis (Collett, 1875)
** Ciliata tchangi (Li, 1994)
* Gènere Enchelyopus (Bloch i Schneider, 1801)
** Enchelyopus cimbrius (Linnaeus, 1766) - Barbada, Barbuda o Reinúncul?.
* Gènere Gaidropsarus (Rafinesque, 1810)
** Gaidropsarus argentatus (Reinhardt, 1837) - Barbada
** Gaidropsarus biscayensis (Collett, 1890) - Barbada
** Gaidropsarus capensis (Kaup, 1858)
** Gaidropsarus ensis (Reinhardt, 1837) - Bertorella?
** Gaidropsarus granti (Regan, 1903) - Barbada
** Gaidropsarus guttatus (Collett, 1890) - Barbada
** Gaidropsarus insularum (Sivertsen, 1945)
** Gaidropsarus macrophthalmus (Günther, 1867) - Mare anguila?
** Gaidropsarus mediterraneus (Linnaeus, 1758) - Barbada, Bertorella?
** Gaidropsarus novaezealandiae (Hector, 1874)
** Gaidropsarus pacificus (Temminck i Schlegel, 1846)
** Gaidropsarus pakhorukovi (Shcherbachev, 1995)
** Gaidropsarus parini (Svetovidov, 1986)
** Gaidropsarus vulgaris (Cloquet, 1824) - Barbada?, Mare angula?, Mollareta?, Mostel? o Palaió.
* Gènere Lota (Oken, 1817)
** Lota lota (Linnaeus, 1758) - Lota
* Gènere Molva (Lesueur, 1819)
** Molva dypterygia (Pennant, 1784) - Arbità?, Escolà.
** Molva macrophthalma (Rafinesque, 1810) - Arbità?, Escolà, Peix de bacallà?
** Molva molva (Linnaeus, 1758) - Llengua de capellà, escolà o peix de fonera.

## Notes i referències

* 1 2 3 4 Nelson, J.S.. Fishes of the world (en anglès). 3ª edición. Nova York: John Wiley & Sons, Inc., 1994, p. 600 p.
# Lòura

Lauran (en francès Laure-Minervois) és un municipi de França de la regió d'Occitània, al departament de l'Aude